钦定古今图书集成/明伦汇编/氏族典/第262卷 > 王及善
## 钦定古今图书集成/明伦汇编/氏族典/第262卷 > 王及善

按《唐书王及善传》：“及善，洺州邯郸人。父君愕，征辽，死
于阵。及善以父死事，授朝散大夫，袭公爵。皇太子弘
立，擢及善左奉裕率，除右千牛卫将军。垂拱中，历司
属卿。山东饥，诏为巡抚赈给使，拜春官尚书。神功元
年，契丹扰山东，擢魏州刺史，因延问朝政得失，及善
陈治乱所宜，后悦曰：‘御寇，末也，辅政本也，公不可行’。”
留拜内史。时二张怙宠，每侍宴，无人臣礼。及善数裁
抑之，后不悦。及善即移病乞骸骨，不许。改文昌左相。
卒，谥曰贞，陪葬乾陵。